PATVIRTINTA

Vilniaus Žemynos progimnazijos direktoriaus 2018 m. rugsėjo 14 d.

įsakymu Nr.V-29

**VILNIAUS ŽEMYNOS PROGIMNAZIJOS VISOS DIENOS MOKYKLOS TVARKOS APRAŠAS**

**I. BENDROSIOS NUOSTATOS**

1. Vilniaus Žemynos progimnazijos Visos dienos mokyklos grupės tvarkos aprašas (toliau – Aprašas) nustato Žemynos progimnazijos pradinių klasių mokinių veiklos po pamokų tikslą ir uždavinius, Visos dienos mokyklos (veiklos po pamokų) grupės (toliau – VDM grupė) veiklos organizavimą.

1. Aprašas parengtas vadovaujantis Vilniaus miesto tarybos 2018-07-25 sprendimu Nr.1-1675,

patvirtintu Vilniaus miesto savivaldybės bendrojo ugdymo įstaigų visos dienos mokyklos tvarkos aprašu.

3. Apraše vartojamos sąvokos:

3.1. VDM grupė – tai tėvų (globėjų, rūpintojų) prašymų pagrindu sudaryta grupė iš 1-4 kl. mokinių, kuriems nemokamai teikiamos vaikų priežiūros, švietimo pagalbos, laisvalaikio organizavimo paslaugos po pamokų.

3.2. VDM grupės pedagogas – pedagogas arba specialistas, dirbantis pagal darbo sutartį (pareigybės aprašymas, 1 priedas), organizuojantis veiklą po pamokų, atitinkantis Lietuvos Respublikos teisės aktų nustatytus kvalifikacinius reikalavimus.

3.3. VDM grupės mokinys – mokyklos mokinys, besimokantis pagal pradinio ugdymo programą, kurio tėvai (globėjai, rūpintojai) pasirašė sutartį su mokykla dėl VDM grupės lankymo (sutartis, 2 priedas).

4. Žemynos progimnazija, organizuodama VDM grupės veiklą, vadovaujasi Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos Vyriausybės nutarimais, Lietuvos Respublikos švietimo įstatymu, Geros mokyklos koncepcija, Lietuvos Respublikos švietimo ir mokslo ministerijos norminiais bei kitais teisės aktais ir šiuo Aprašu.

1. VDM grupės yra nemokama paslauga, teikiama tik Žemynos progimnazijoje besimokantiems

1–4 klasių mokiniams, pagal tėvų (globėjų, rūpintojų) pateiktus prašymus. VDM paslaugas gali teikti mokykloje dirbantys pedagogai, būrelių vadovai, pagalbos mokiniui specialistai, socialiniai darbuotojai, visuomenės sveikatos priežiūros specialistai, kultūros darbuotojai bei Lietuvos Respublikos švietimo įstatyme ir kituose švietimo dokumentuose numatyti paslaugų teikėjai ir specialistai.

**II. VDM VEIKLOS TIKSLAS IR UŽDAVINIAI**

1. VDM veiklos tikslas – saugaus ir kryptingo pradinių klasių mokinių užimtumo po pamokų

užtikrinimas.

1. VDM uždaviniai:

7.1. individualios mokymosi pagalbos teikimas mokiniui ruošiant namų darbus;

7.2. saugus mokinių užimtumas po pamokų ir visapusiškas ugdymas visą dieną.  
7.3. socialinės pagalbos teikimas mokiniui ir jo šeimai (pagalbos mokiniui specialistų

konsultacijos mokiniams ir tėvams, mokinių socializacijos galimybių plėtojimas);

7.4. ugdymo turinio papildymas nemokamomis įvairiomis ir kokybiškomis neformaliojo švietimo

veiklomis, panaudojant ne tik mokyklos, bet ir kitas erdves, kokybiško vaikų laisvalaikio organizavimas, priemonių įvairovė;

7.5. socialinės mokyklos partnerystės plėtojimas (plėtoja ir palaiko nuolatinius ryšius su savo aptarnavimo teritorijoje veikiančiomis mokyklomis, policija, nevyriausybinėmis organizacijomis, Savivaldybės ir gyvenamosios vietos bendruomenėmis, religinėmis bendruomenėmis ir bendrijomis, su vaiko teisių apsauga susijusiomis bei pagalbą vaikams, šeimai teikiančiomis institucijomis ir įstaigomis –

vaiko teisių apsaugos, socialinės paramos skyriais, seniūnijomis irk t.).

7.6. formaliojo ugdymo ir neformaliojo švietimo dermės stiprinimas;

7.7. darbo ir šeimos įsipareigojimų derinimo sąlygų sudarymas tėvams, auginantiems vaikus,

besimokančius pagal pradinio ugdymo programą;

7.8. mokinių maitinimo paslaugų organizavimas.

**III. VDM GRUPĖS STEIGIMAS**

1. VDM grupė steigiama vieneriems mokslo metams pagal tėvų (globėjų, rūpintojų) pateiktus

prašymus (prašymas, 3 priedas) iki rugsėjo 5 d.

1. Žemynos progimnazijos direktorius iki einamųjų metų rugsėjo 6 d., atsižvelgdamas į poreikį,

mokyklos galimybes, progimnazijai skirtus asignavimus, kreipiasi į Švietimo, kultūros ir sporto departamentą dėl leidimo formuoti VDM grupes.

1. Žemynos progimnazijos direktorius, gavęs Švietimo, kultūros ir sporto departamento

sprendimą dėl VDM grupių steigimo, sudaro sutartis su VDM grupes lankysiančių mokinių tėvais (globėjais, rūpintojais) (sutartis, 4 priedas).

**IV. VDM GRUPĖS DARBO ORGANIZAVIMAS**

1. VDM grupės veikia nuo rugsėjo 4 d. iki ugdymo proceso pabaigos pagal Lietuvos

Respublikos švietimo ir mokslo ministro įsakymu mokslo metams patvirtintus bendruosius ugdymo planus.

1. VDM grupių darbui organizuoti sudaromi pedagogų darbo grafikai, mokinių sąrašai ir

tvirtinami direktoriaus įsakymu.

1. VDM grupių darbo laikas:

13.1. pirmadieniais–ketvirtadieniais iki 18.00 val.

13.2. penktadieniais ir priešventinėmis dienomis – iki 17.00 val.

13.3. VDM grupių veikla mokinių atostogų metu neorganizuojama.

1. Grupės veikla grindžiama mokinių priežiūra saugioje aplinkoje, gali būti organizuojama

kryptinga mokomoji, pažintinė, kultūrinė, meninė, sportinė, socialinė veikla mokykloje ir už jos ribų.

1. Tėvai (globėjai, rūpintojai) turi teisę savo vaikams parinkti kitokią grupės lankymo trukmę,

neviršijant nustatytos grupės veiklos laiko pabaigos.

1. Grupės veikla finansuojama iš Vilniaus miesto savivaldybės biudžeto (ne daugiau kaip 50

proc. mokyklos pradinio ugdymo klasių komplektų, patvirtintų Vilniaus miesto savivaldybės tarybos mokslo metams, skaičiaus).

1. Grupės pedagogas:

17.1. teikia pagalbą mokiniui ruošiant namų darbus;

17.2. vykdo saugią mokinių priežiūrą, skatina naujovių paiešką ir gerosios patirties sklaidą, užtikrina kryptingą pažintinę, meninę, sportinę veiklą grupės mokyklos patalpose ir už jos ribų;

17.3. informuoja tėvus (globėjus, rūpintojus) apie vaikų (mokinių) savijautą, sveikatą, elgesį, veiklą grupėje;

17.4. bendradarbiauja su pagalbos mokiniui specialistais, socialiniais partneriais, tėvais.

17.5. organizuoja kokybišką mokinių laisvalaikį;

17.6. vykdo grupės lankomumo apskaitą.

18. Vaiko maitinimą grupės veiklos metu apmoka tėvai pagal mokykloje nustatytus maitinimo įkainius.

1. Organizuojant visos dienos mokyklos grupės darbą sudaromos sąlygos vaikui pailsėti (pertraukos,

žaidimai lauke ir kt) ir naudotis neformaliojo ugdymo veiklų įvairove.

**V. BAIGIAMOSIOS NUOSTATOS**

1. VDM grupių veiklos priežiūrą atlieka mokyklos direktoriaus įgaliotas asmuo.
2. Šis Aprašas skelbiamas Vilniaus Žemynos progimnazijos internetinėje svetainėje.